ગણીને અર્ધી મિનિટમાં આખું ચિત્ર બદલાઈ ગયું. મંજુલાદેવીની પુત્રી શાલિનીએ વાર્તા બનાવીને મમ્મીના મૂલ્યવાન હાર માટે પોતાનો દાવો રજૂ કર્યો. આદિત્યની પત્ની અલકા અને ભાસ્કરની પત્ની ભાવિકા-એ બંને ભાભીઓએ નણંદની કથા શાંતિથી સાંભળી. એ પછી ભાવિકાએ ભેજું લડાવીને, શાલિનીની વાર્તાને ટક્કર મારે એવી જબરજસ્ત કહાણી રજૂ કરી કે શાલિની ઠરી ગઈ. નણંદ-ભોજાઈઓની આ ચર્ચા પૂરી થવા આવી એ જ વખતે શેઠ હરિવલલ્લભદાસનો પ્રવેશ થયો. આ ત્રણેયની વાત સાંભળીને સરમુખ્ત્યારની જેમ એમણે પ્રેમથી પણ મક્કમતાપૂર્વક જણાવી દીધું કે મંજુલાના દાગીના વિશે બીજા કોઈએ ચર્ચા કરવાની પણ જરૂર નથી, એ નિર્ણય તો હું જ કરીશ.